|  |  |
| --- | --- |
|  | https://loop-barcelona.com/wp-content/uploads/2016/04/LoopBCN-black.jpg |

***Nota de premsa***

**La Filmoteca col·labora amb el festival LOOP Barcelona 2020 en un projecte polifacètic a la sala d’exposicions i les sales de cinema**

**‘I si veure era el foc’** **presenta el treball dels artistes Valentina Alvarado Matos i Carlos Vásquez Méndez, i s’inaugura dijous 8 d’octubre**

**El projecte experimental consta d’una instal·lació permanent pensada per a l’espai expositiu de la Filmoteca i una sèrie d’esdeveniments efímers en aquest mateix indret i a les sales de cinema**

****

**I SI VEURE ERA EL FOC  
Valentina Alvarado Matos  
Carlos Vásquez Méndez**Del 8 d’octubre al 22 de novembre de 2020

Horari:   
dimarts a divendres: 10.00 h - 14.00 h  
dimarts a diumenge: 16.00 h - 21.00 h  
Entrada gratuïta

**Roda de premsa:**Dijous 8 d’octubre a les 12.00 h a La Monroe (restaurant de la Filmoteca)  
Amb la participació dels artistes **Valentina Alvarado Matos** i **Carlos Vásquez Méndez**, i les comissàries del projecte, **Carolina Ciuti** (Directora artística, festival LOOP Barcelona) i **Marina Vinyes Albes** (Cap de programació, serveis educatius i exposicions, Filmoteca de Catalunya).

A continuació es farà una visita comentada a la instal·lació.

**Inauguració:**Dijous 8 d’octubre a les 19.00 h a la sala d’exposicions de la Filmoteca.

Preguem confirmació d’assistència a qualsevol dels dos actes a:  
[jmartinezmallen@gencat.cat](mailto:jmartinezmallen@gencat.cat)  
[communication@loop-barcelona.com](mailto:communication@loop-barcelona.com)

La Filmoteca s’associa al Festival LOOP Barcelona per crear un projecte que explora el cinema en les seves múltiples facetes, dins i fora de les sales de projecció, i un diàleg amb l’escena artística local.

Valentina Alvarado Matos i Carlos Vásquez Méndez proposen *I si veure era el foc*, un projecte de naturalesa experimental concebut com una instal·lació permanent imaginada específicament per a l’espai expositiu de la Filmoteca de Catalunya, i una sèrie d’esdeveniments efímers que tindran cabuda dins d’aquest mateix indret i a les sales de cinema.

El conjunt forma part d’un treball en curs iniciat el 2019 amb les projeccions de caire performatiu *Paracronismes I* i *II*, on s’interroguen sobre la manipulació del temps i la llum com a matèria primera del cinema i element de control biopolític i juguen a alterar-ne els sentits.

I si veure era el foc accentua la circulació entre la sala expositiva i la de projeccions. Suggereix una continuïtat natural entre dos espais que ens defineixen com a Filmoteca i entre registres fílmics que donen lloc a objectes i experiències diverses. Tensionar la durada del film mitjançant estructures de loop, transposar el muntatge del temps –una successió de plans– a l’espai –sons i imatges dialogant de manera simultània–, la multiplicació de superfícies de projecció, o la implicació corporal d’un espectador o espectadora mòbil en la recepció de l’obra, són alguns dels elements que ens conviden a expandir el pensament sobre el cinema i a experimentar-lo en la seva dimensió canviant.

**PROGRAMA DE SESSIONS PARAL·LELES**El projecte *I si veure era el foc* no s’acaba amb la instal·lació que ocupa la sala d’exposicions de la Filmoteca, i inclou una sèrie de sessions que l’amplien i complementen:

Dimecres 21 d’octubre, 18.00h  
**Sala Laya**Sessió performativa. Projeccions en 16 mm i S8 mm:  
*El mar peinó a la orilla* (S8 mm / color / 2’ 26’’)  
*Propiedades de una esfera paralela* (16 mm / color / 16’ 31’’)  
*Ensayos sobre el exotismo (primera parte)* (16 mm / bw / 20’)  
*mtDNA 1 Ca hg* (16 mm / color / 10’), improvisació sonora

Dissabte 14 de novembre, Nit dels Museus  
**Sala d’exposicions***Paracronismes. Ombres projectades sobre el temps lineal* (Part I)  
Performance fílmica

Dimarts 3 de novembre, 18.00h  
**Sala Laya**Projecció de la pel·lícula *Las cruces*, de Teresa Arredondo i Carlos Vásquez Méndez (2018, 80’)

Dissabte 21 de novembre, de 10.00h a 14.00  
**Sala d’exposicions***llum llum llum!* Taller familiar per tocar i alterar les imatges

Diumenge 22 de novembre, a les 18.00h  
**Sala Laya***Paracronismes. Ombres projectades sobre el temps lineal* (Part II)  
Performance fílmica

Més informació:  
[www.filmoteca.cat](http://www.filmoteca.cat)  
<http://loop-barcelona.com>